Akken bɣun ilint tlufa, talsa teaẓ kan, ur tessin tikli timendeffirt ! Tikkwal, iɛekkzen di rrwaḍi ilin, akken bɣun ilin iɛekkzen, rruḍa teḍewwir ! Acu, tamurt anida yegget rray izelgen teaker aḍar deg usikel ! I tḍur kan d arraw-is, ma teggra ɣer deffir, ma teqqim d taneggarut deg umzizwer ɣef lehna ! Ma txuss tikli d ufara, afara d le progrs, neɣ sin isurifen ɣer zdat asurif wayeḍ ɣer deffir, wid yumnen s tegzi ur raǧun ara, zgan s tazzla ɣer la Science ! Mer teddunt temsal akken ilaq, ad nili axir n wakka nella tura, ama deg tmeddurt n yal ass am uxeddim, ttmana, ama deg addal, idles, timeslayin. Anida yella rray ur yezlig, timsal-a akk, lwaḥid i teddunt ! Timura teǧǧa ttmana, dinna kan ara tezzint deg yiwen uẓayer, aẓayer ifergen s ddkir, lebɣeḍ, takriṭ, d nnmara ! Tḍerru d tmura teǧǧa ttmana am umcic-nni n tmacahu, winna yeazzalen deffir tjeḥniṭ-is, ad yeazzal, ad yeazzal, tiwḍi/aggwaḍ ur yeaweḍ, neɣ ma yewweḍ, ɣef acu ? ad ikerrec kan tajeḥniṭ-is !